Рикарда Хух
С неспокойни криле, пеперудо, се мъчиш…

Превод от немски: Венцеслав Константинов, —

chitanka.info

С неспокойни криле, пеперудо, се мъчиш

Да избягаш далеч от горящата лампа,

И без да опазваш крилцата си нежни,

Се блъскаш в стъклата на своята клетка.

В прозореца диша теменуженосиня

Нощта със звездите, запели в дуети.

Ефирът се сипе, а дим благовонен

От гробници скрити струи в небесата.

Красива затворничке, ще те избавя;

Но кой на душата затвора ще срине?

Треперя, когато тя, тъй огорчена,

Безумно лети срещу зидове страшни.

1907

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.